Geen sprake van ANC-leierskapstryd nie – praag.co.za — 20 jaar jonk!
Die ANC-voorsitter in Gauteng, Paul Mashatile, het vroeër openlik sy steun aan Ramaphosa toegesê om die ANC-leier en president van die land te word.
Dié haastige stap kom nadat die Valke toegeslaan het op vermeende bedrog van meer as ‘n miljard rand in Gauteng wat verband hou met een van Mashatile se binnekringlede, Brian Hlongwa, hoofsweep van die ANC in Gauteng. Hy is ook die mede-eienaar en uitvoerende voorsitter van Brisigo Properties (Edms) Beperk.
Gerugte doen die rondte dat die geld aangewend moes word om ‘n anti-Zoeloe-faksie in Gauteng te befonds en die kern van die ANC na Johannesburg uit Pretoria te skuif. Die DA het ook die Mashatile-faksie gesteun totdat die bedrogondersoek op die lappe gekom het.
“Ons het nog nie ‘n posisie oor die aangeleentheid nie. Dis hopeloos te vroeg, want die benoeming van leierskap – en die leierskapsverkiesing – vind eers in 2017 plaas,” het Magasela Mzobe, die Jeugliga se koördineerder, aan Beeld gesê.
Adriaan Basson, redakteur van Beeld, het vandeesweek hard probeer om die anti-Zoeloe en anti-Afrikaner-faksie ‘n hupstoot te gee met gratis bemarking van sy jongste prul oor Zuma.
Die Liga se nasionale konferensie vind van 24 tot 28 September by Gallagher-landgoed in Midrand, Gauteng plaas, waar nuwe leiers aangewys sal word.
Skrywer praagGepubliseer op 21 Augustus 2014 21 Augustus 2014 Kategorieë Nuus, Suider-AfrikaSleutelwoord bedrog, Brian Hlongwa, Cyril Ramaphosa, Gauteng, Paul Mashatile, President Jacob Zuma, Valke
Vorige Vorige artikel: Indiër wat vrou doodsteek probeer selfmoord pleeg
Volgende Volgende artikel: Die vreemde ontmoeting van Senator McCain met ISIS